Vi nød nogle dejlige dage i Wien med den skønne lejlighed som base.
Beliggenheden mellem Prater-området og Stephans Dom er fin.
Selv i februar blev solen og udsigten nydt fra den hyggelige tagterrasse. Storbyens støj glemmer man, når der er ro, planter, træer og fuglefløjt på taget. Lejlighedens indretning og detaljer er et studie i specialtilpassede designløsninger som virker rigtig godt og danner en interessant og positiv boligoplevelse.